IMISLab/GreekWikipedia huggingface dataset:
Σαμπού Γιαταμπαρέ

Ο Σαμπού Γιαταμπαρέ (γεννημένος στις 2 Μαρτίου 1989) είναι Μαλιανός, γεννημένος στη Γαλλία, διεθνής επαγγελματίας ποδοσφαιριστής. ο οποίος αγωνίζεται ως μέσος για την Ρουαγιάλ Αντβέρπ ΦΚ.

 Ο Σαμπού Γιαταμπαρέ έκανε τα πρώτα του επαγγελματικά ποδοσφαιρικά βήματα στη γαλλική ΣΜ Καέν, στην οποία παρέμεινε μέχρι το 2011, πραγματοποιώντας συνολικά 59 συμμετοχές, πετυχαίνοντας 6 γκολ και μοιράζοντας 7 ασίστ. Ο Γιαταμπαρέ είχε αρκετά μεγάλη εξέλιξη στη διάρκεια παραμονής του στην Καέν και πραγματοποιούσε κατά διαστήματα πολύ καλό ποδόσφαιρο, με αποτέλεσμα να κινήσει το ενδιαφέρον αρκετών ομάδων για την απόκτησή του. Τελικά, τον Αύγουστο του 2011, ο Γιαταμπαρέ μεταπήδησε στο Μονακό για χάρη της ομώνυμης ομάδας μετά από πρόταση ύψους ενός εκατομμυρίου που κατέθεσαν οι Μονεγάσκοι στη γαλλική ομάδα. Στη Μονακό δεν πήρε αρκετές ευκαιρίες με αποτέλεσμα τη σεζόν 2011-2012 να έχει πραγματοποιήσει συνολικά 9 εμφανίσεις και να έχει πετύχει μόλις ένα γκολ. Το καλοκαίρι του 2012, η Μονακό τον άφησε ελεύθερο και τον απέκτησε η ΣΚ Μπαστία, παρά το γεγονός ότι την απόκτησή του επεδίωξαν και άλλες ευρωπαϊκές ομάδες μεγαλύτερου μεγέθους. Στη Μπαστία παρέμεινε για μία σεζόν πραγματοποιώντας συνολικά 32 εμφανίσεις -τις περισσότερες ως βασικός-, πετυχαίνοντας ένα γκολ και μοιράζοντας τρεις ασίστ. Οι πολύ καλές του εμφανίσεις με την ομάδα της Μπαστία προκάλεσαν και πάλι το ενδιαφέρον αρκετών ομάδων της Ευρώπης. Τελικά, τον Αύγουστο του 2013, ο Ολυμπιακός κατέθεσε επίσημη πρόταση ύψους 2.200.000 ευρώ για να αποκτήσει τα δικαιώματα του παίκτη, όπως και έγινε, με τον Γιαταμπαρέ να υπογράφει συμβόλαιο τριετούς διαρκείας. Ο Σαμπού Γιαταμπαρέ αποτέλεσε προσωπική εισήγηση του Σύμβουλου Στρατηγικής της Διοίκησης της ΠΑΕ Ολυμπιακός, του Κριστιάν Καρεμπέ. Ο Σαμπού Γιαταμπαρέ έχει πραγματοποιήσει συνολικά 2 εμφανίσεις με την Εθνική ομάδα U21 της Γαλλίας, ενώ με το Μάλι έχει πραγματοποιήσει μέχρι στιγμής έξι εμφανίσεις. Το επίσημο ντεμπούτο του με την Εθνική Μάλι το πραγματοποίησε το 2008, όντας μόλις 19 ετών. http://www.transfermarkt.co.uk/en/sambou-yatabare/profil/spieler_93309.html
Lego Star Wars III: The Clone Wars

Το Lego Star Wars III: The Clone Wars είναι βιντεοπαιχνίδι πλατφόρμας και δράσης περιπέτειας που κυκλοφόρησε το 2011 από τη LucasArts και αναπτύχθηκε από την Traveller's Tales. Βασίζεται στην ταινία Star Wars: The Clone Wars. Κυκλοφόρησε για τις κονσόλες Nintendo DS, Nintendo 3DS, PlayStation 3, PlayStation Portable, Xbox 360, Wii Microsoft Windows και Mac OS X. Το Lego Star Wars III έχει αποστολές και χαρακτήρες από τη τηλεοπτική σειρά Clone Wars, καθώς και χαρακτήρες από τον αρχικό Πόλεμο των Άστρων. Σημείωσε μεγάλη επιτυχία, καθώς ήταν ένα καθαρό αντίγραφο του Star Wars: The Clone Wars (στην Lego μορφή του) και περιέχει διάφορες περιπέτειες της σειράς καθώς και άλλες που δεν έχουν εμφανιστεί στην μικρή οθόνη. Γνωστότερο στην κονσόλα του PlayStation 3. Πιστεύεται πως η καλύτερη εκδοχή του παιχνιδιού είναι στην κονσόλα του PSP, η οποία αναπτύχθηκε από την TT Games.

 Anakin Skywalker με την φωνή του Matt Lanter. Obi-Wan Kenobi με την φωνή του James Arnold Taylor. Padme Amidala με την φωνή της Catherine Taber. Yoda με την φωνή των Tom Kane/Frank Oz Count Dooku με την φωνή του Corey Burton. C-3PO με την φωνή του Tom Kane.(Antony Daniels στην ομώνυμη σειρά) Jar Jar Binks με την φωνή του Ahmed Best (ο οποίος τον ενσάρκωσε στην ταινίες I-III) Cad Bane με την φωνή του Corey Burton.Το συγκεκριμένο παιχνίδι εκμεταλλεύτηκε η εταιρεία παιχνιδιών Lego καθώς λόγω της υψηλής επιτυχίας του του από χρήστες της Google Chrome με 97% των χρηστών να ψήφισαν ότι τους άρεσε το συγκεκριμένο βιντεοπαιχνίδι η Lego άρπαξε την ευκαιρία και κυκλοφόρησε Lego sets πάνω στον Πόλεμο των Κλώνων (σειρά) αλλά και στο ομώνυμο παιχνίδι. Τα πιο γνωστά από αυτά βρίσκονται στην παρακάτω λίστα: LEGO Super Star Destroyer 10221. LEGO Star Wars Death Star 10188. LEGO Star Wars Millennium Falcon 7965. LEGO Star Wars Republic Frigate 7964. LEGO Star Wars Hoth Wampa Set 7964. LEGO Star Wars Advent Calendar 7958. LEGO Star Wars Snow Trooper Army Pack 8084.
Κρις Χολμς

Ο Κρις Χολμς (αγγλ. Chris Holmes) είναι Αμερικανός κιθαρίστας της hard rock μουσικής, γνωστός για την συμμετοχή του στο συγκρότημα των W.A.S.P. από το 1982 μέχρι το 1990 και ξανά από το 1996 μέχρι το 2001.

 Ο Χολμς γεννήθηκε στο Γκλέντεϊλ το 1958 και μεγάλωσε στο Λα Κάναντα της Καλιφόρνια. Υπήρξε ένας από τους πιο σημαντικούς και επιδραστικούς κιθαρίστες του glam metal, το οποίο εκδηλώθηκε στο Λος Άντζελες στα τέλη της δεκαετίας του '70 και τις αρχές της δεκαετίας του '80. Συμμετείχε στους Buster Savage, LAX και Slave πριν γνωρίσει τον Μπλάκι Λόουλες και συνεργαστούν στους Sister. Μετά τους Sister σχημάτισαν τους W.A.S.P. με τους οποίους συνεργάστηκε μέχρι το 1990, ηχογραφώντας τέσσερις στούντιο δίσκους, εκ των οποίων οι δύο βραβεύθηκαν ως χρυσοί. Ενώ βρισκόταν ακόμη στο συγκρότημα, ο Χολμς συμμετείχε στο ντοκιμαντέρ "The Decline of Western Civilization Part II: The Metal Years", όπου κατά την συνέντευξη του ήταν μεθυσμένος και η μητέρα του καθόταν δίπλα του, ενώ έλουσε τον εαυτό του με δύο φιάλες βότκα. Το συγκεκριμένο ντοκιμαντέρ παρουσίαζε τον τρόπο ζωής και την έντονη χρήση αλκοόλ και ναρκωτικών ουσιών από τους μουσικούς του heavy metal, εκείνη την περίοδο. Ο Χολμς αποχώρησε από τους W.A.S.P. μετά την περιοδεία για την προώθηση του δίσκου "The Headless Children", σχηματίζοντας τους Psycho Squad. Το καλοκαίρι του 1990 παντρεύτηκε την Λίτα Φορντ, με την οποία πήρε διαζύγιο έναν χρόνο αργότερα. Το 1996, επέστρεψε στους W.A.S.P. για τρεις ακόμη δίσκους, πριν αποχωρήσει οριστικά το 2001. Για ένα μικρό χρονικό διάστημα εντάχθηκε στους L.A. Guns και στα μέσα του 2002 έγινε μέλος των Animal του Ράντι Πάιπερ. Ο Χολμς επέστρεψε στο Λος Άντζελες στα τέλη του 2003, αποχωρώντας από τους Animal και δουλεύοντας ως παραγωγός. Το 2008, συνέχισε να παίζει ζωντανά με τους L.A.'s Big Ball Stars και συμμετείχε σε ντοκιμαντέρ με θέμα τον Ράντι Ρόουντς. Το 2010 εντάχθηκε στους Where Angels Suffer με τον Ράντι Πάιπερ στην κιθάρα, τον Στιβ Άνγκερ στο μπάσο, τον Ριτς Λιούις στα φωνητικά και τον Στετ Χάουλαντ στα τύμπανα. Το Νοέμβριο του 2012, ο Χολμς κυκλοφόρησε τον πρώτο του προσωπικό δίσκο με τίτλο "Nothing to Lose", ακολουθούμενο από το "Shitting Bricks". Chris Holmes | Credits | AllMusic Holmes Chris (WASP)- Musician Profile - Spirit of Metal Chris Holmes - Encyclopaedia Metallum: The Metal Archives
Royal Rumble

Το Ρόγιαλ Ραμπλ (Royal Rumble) (ελεύθερη μετάφραση: βασιλική βοή) είναι ετήσιο σόου που διοργανώνεται από την εταιρεία πάλης WWE, το οποίο οφείλει το όνομα του στο κύριο γεγονός του, τον αγώνα Royal Rumble.

 Ο αγώνας Royal Rumble αποτελείται συνήθως από 30 παλαιστές, οι οποίοι παλεύουν περίπου μία ώρα με σκοπό να βγάλουν ο ένας τον άλλο από το τρίτο σχοινί του ρινγκ. Δεν υπάρχει άλλος τρόπος να αποκλειστεί κάποιος, αφού αν βγει εκτός ρινγκ και δεν έχει πέσει πάνω από το τρίτο σχοινί, μπορεί να επανέλθει στον αγώνα. Ο νικητής έχει δικαίωμα να διεκδικήσει το Παγκόσμιο Πρωτάθλημα Βαρέων Βαρών WWE. Το πρώτο Ραμπλ έγινε το 1988 και συνεχίζεται μέχρι σήμερα με μεγάλη επιτυχία. Πάντα διεξάγεται τον Ιανουάριο, όντας το πρώτο Pay Per View της χρονιάς για το WWE, οδηγώντας στο μεγαλύτερο γεγονός της εταιρείας, την WrestleMania, που είναι δύο περίπου μήνες μετά. Για πολλούς θεωρείται το ίδιο σπουδαίο με την WrestleMania, και αυτά τα δύο Pay Per View, μαζί με τα SummerSlam και Survivor Series, είναι τα πιο ιστορικά P.P.V., γνωστά και ως WWE's Big Four P.P.V.'s Εκτός από αγώνα 30 ατόμων, που είναι ο τελευταίος της βραδιάς, στο πρόγραμμα υπάρχουν και αγώνες για τον μεγάλο και τους υπόλοιπους τίτλους, αλλά και αγώνες χωρίς διεκδίκηση τίτλου. Ο νικητής του 2018 είναι ο Σίνσκε Νακαμούρα και του 2019 ο Σεθ Ρόλινς Το 1988, στο πρώτο Ρόγιαλ Ραμπλ αγώνα συμμετείχαν 20 παλαιστές, οι λιγότεροι σε τέτοιον αγώνα.Το 2018 συμμετείχαν 50 παλαιστές, αριθμός ρεκόρ, αφού δεν καθιερώθηκε και ήταν μόνο για την συγκεκριμένη χρονιά.Πολυνίκης σε τέτοιον αγώνα είναι ο Στιβ Όστιν με 3 φορές (1997-1998, 2001). Από 2 φορές έχουν νικήσει οι Χαλκ Χόγκαν, Σον Μάικλς, Τζον Σίνα, Τριπλ Έιτς, Ράντυ Όρτον και Μπατίστα.Περισσότερη ώρα μέσα στο ρινγκ σε τέτοιο αγώνα, έχει μείνει ο Ρέι Μυστέριο το 2006, όταν κατάφερε να νικήσει μπαίνοντας δεύτερος. Έμεινε 1 ώρα, 2 λεπτά και 12 δευτ.Μόλις ένα δευτερόλεπτο έμεινε στο ρινγκ, ο Σαντίνο Μαρέλα το 2009, αρνητικό ρεκόρ χρόνου σπάζοντας το ρεκόρ του Γουόρλορντ 3 δευτερόλεπτα.Περισσότερους παλαιστές μέσα σε έναν αγώνα έχει αποκλείσει ο Ρόμαν Ρέινς, σύνολο 12 σπάζοντας το ρεκόρ του Κέιν σύνολο 11.Γενικότερα τους περισσότερους αποκλεισμούς, σε 12 συμμετοχές του σε τέτοιον αγώνα, έχει ο Κέιν, με 44 αποκλεισμούς.Τις περισσότερες συμμετοχές έχει ο Κέιν, συνολικά 19.
The Cure (τραγούδι)

Το "The Cure" είναι τραγούδι της Αμερικανίδας τραγουδίστριας Lady Gaga. Έγραψε το τραγούδι με τους Paul Blair, Nick Monson, Lukas Nelson και Mark Nilan, ενώ η παραγωγή έγινε από την ίδια και τους Detroit City και Monson. Η Gaga δήλωσε πως το έγραψε για να μεταδόσει θετική ενέργεια σε μια εποχή που κυριαρχεί η θηριωδία. Στιχουργικά αναφέρεται στη θεραπευτική ιδιότητα της αγάπης, προσπαθώντας να θεραπεύσει κάποιο άγαπημένο της πρόσωπο. Κυκλοφόρησε ως αυτόνομο σινγκλ στις 16 Απριλίου 2017, μετά τη συναυλία της στο Coachella Music Festival όπου ήταν πρώτο όνομα. Αργότερα, προστέθηκε και στη λίστα των τραγουδιών που θα ερμήνευε στην περιοδεία της Joanne World Tour που θα ξεκινούσε το καλοκαίρι.

 Το "The Cure" γράφτηκε μετά το σόου της Lady Gaga στο ημίχρονο του πεντηκοστού πρώτου Super Bowl. Δούλεψε μαζί με τον μακροχρόνιο συνεργάτη της DJ White Shadow (γνωστό και ως Paul Blair) για τη δημιουργία του. Ο Blair θυμήθηκε ότι κάθισε μαζί της και αισθάνθηκε θετική ατμόσφαιρα, κάτι που τους οδήγησε στη συγγραφή του τραγουδιού, που ο ίδιος χαρακτήρισε "αισιόδοξο και κουλ". Η συντροφικότητά τους προήλθε από τα "τρομερά πράγματα που συμβαίνουν στον κόσμο αυτή τη στιγμή. Είναι όπως όταν είσαι δημιουργικός άνθρωπος και κάνεις ό,τι καλύτερο μπορείς για να προσπαθήσεις να καταπολεμήσεις το κακό με δημιουργικά πράγματα, ακριβώς αυτό ήταν το είδος της ατμόσφαιρας". Η Gaga και η ομάδα της ήθελαν να κυκλοφορήσουν το σινγκλ μόλις ολοκληρώθηκε η παραγωγή. Το Μάρτιο του 2017, ανακοινώθηκε ότι η Gaga θα αντικαθιστούσε τη Μπιγιόνσε ως πρώτο όνομα για το Coachella Festival 2017, λόγω εγκυμοσύνης της δεύτερης. Κατά την ερμηνεία της στο φεστιβάλ στις 16 Απριλίου, η Gaga είπε στο πλήθος: «Είμαι τόσο ενθουσιασμένη για το επόμενο μέρος του show, καθώς προσπαθούσα για τόσο καιρό να το κρατήσω μυστικό. Ήμουν στο στούντιο και τώρα θα ήθελα να ερμηνεύσω για πρώτη φορά ένα ολοκαίνουριο τραγούδι, το "The Cure"». Μετά τη λήξη του σόου, το τραγούδι κυκλοφόρησε στις πλατφόρμες iTunes, Spotify, Apple Music, Amazon, και Google Play. Στάλθηκε στους ραδιοφωνικούς σταθμούς της Αμερικής στις 25 Απριλίου.Ένα βίντεο στίχων ανέβηκε στο κανάλι της στο YouTube την 1η Μαΐου 2017. Βασισμένο στο εξώφυλλο του "The Cure" δείχνει τη Gaga στο κεντρικό τετράγωνο να βρίσκεται σε έναν τυρκουάζ καναπέ, ενώ οι στίχοι στριφογυρίζουν γύρω της σε τετράγωνα και κυκλικά σχήματα. Το ιδιέταιρο στυλ των στίχων, αν και τους καθιστούσε δυσανάγνωστους λόγω της ταχύτητάς τους εγκωμιάστηκε τόσο από θαυμαστές, όσο και κριτικούς. Ο Joe Anderton από το περιοδικό Digital Spy το παρομοίασε με "ψυχεδελικό όνειρο" και ότι η φύση αυτή του βίντεο δημιούργησε μεγάλη ανταπόκριση στα μέσα κοινωνικής δικτύωσης. Ψηφιακή λήψη / streaming"The Cure" – 3:31
Γιάλα (Ταϊλάνδη)

Η Γιάλα (ταϊλανδικά: ยะลา, προφέρεται jáʔla ή jála) είναι πόλη και έδρα της Επαρχίας Γιάλα και της Επαρχίας Μουεάνγκ Γιάλα στην νότια Ταϊλάνδη. Οδικώς, βρίσκεται 137 χιλιόμετρα νοτιοανατολικά του Χατ Γιάι. Το ανατολικό τμήμα της πόλης είναι μέρος του ταμπόν Σατένγκ Νοκ. Το 2010 η πόλη είχε πληθυσμό 76.853 κατοίκων, αυξημένος σε σύγκριση με το 2005 όπου είχαν αναφερθεί 65.503 κάτοικοι. Βρίσκεται στα σύνορα με την επαρχία Πατανί, στο βόρειο μέρος της επαρχίας Γιάλα. Βρίσκεται στην Ταϊλανδική Διαδρομή 4106, νότια του Χάο Τουμ και βόρεια του Κρονγκ Πινάνγκ, και υπάρχει ένας σιδηροδρομικός σταθμός στον Σιδηρόδρομο της Γιάλα. Η Γιάλα βρίσκεται περίπου 1.100 χιλιόμετρα νότια της Μπανγκόκ.

 Παλαιότερα η Γιάλα αποτελούσε μέρος του Βασιλείου του Πατανί. Όταν η Αγιουτάγια κατακτήθηκε από τους Βιρμανούς, η Γιάλα, μαζί με άλλες νότιες αποικίες, έγινε ανεξάρτητη. Η Γιάλα επαναπροσαρτήθηκε στην Ταϊλάνδη περίπου 41 χρόνια αργότερα. Το Σεπτέμβριο του 1977, ο Βασιλιάς και η Βασίλισσα της Ταϊλάνδης απέφυγαν την δολοφονία μετά την έκρηξη βόμβας σε κοντινή απόσταση κατά τη διάρκεια μιας επίσκεψης. Στις 9 Οκτωβρίου, αστυνομικοί από το 12ο Επαρχιακό Αρχηγείο της Αστυνομίας και το Επαρχιακό Αρχηγείο της Αστυνομίας της Γιάλα συνέλαβαν τους Αμπντούν Ρομέ Χαρόν, τον Μάε Πράτσου και τον Τσόνινγκ Σάινγκ με την κατηγορία για συνωμοσία με τους δραπέτες Χάγι Μασάε, Τσόγια Σαμάε και Αμπντούν Ρομάε στην προσπάθεια να σκοτώσουν τους μονάρχες. Η πόλη περιβάλλει γύρω της ένα κυκλικό πάρκο και βρίσκεται κεντρισμένη κατά μήκος της Φανγκ Μουεάνγκ, η οποία είναι η κεντρική οδική αρτηρία. Υπάρχει ένα μεγάλο πάρκο με λίμνη και έλος στα δυτικά της πόλης. Η πόλη περιέχει νοσοκομείο και κεντρικό τζαμί. Το Κεντρικό Τζαμί της Γιάλα είναι ένα μεγάλο τζαμί με τετράγωνη στέγη και πράσινο θόλο, πάνω στον κεντρικό δρόμο προς τα βόρεια της πόλης. Έχει υπάρξει στην θέση του για πάνω από έναν αιώνα και καταστράφηκε κατά τη διάρκεια της Ιαπωνικής κατοχής της Ταϊλάνδης, αλλά στη συνέχεια ξαναχτίστηκε μετά τον Δεύτερο Παγκόσμιο Πόλεμο. Το Νοσοκομείο της Γιάλα και το Νοσοκομείο Σιρόρος στη Διαδρομή 4106, εξυπηρετούν και τη γύρω περιοχή. Οι σπηλιές Θαμ Φαμπ Χιέν Φα Πανάνγκ βρίσκονται ανατολικά της Γιάλα στο δρόμο για το Μπουντί, και περιέχει βραχογραφίες 500 ετών. Οι κύριες ασχολίες των κατοίκων είναι το εμπόριο, η γεωργία, οι επιχειρήσεις και οι κυβερνητικές υπηρεσίες, δεδομένου ότι είναι η πρωτεύουσα της Επαρχίας Μουάνγκ Γιάλα και περιέχει τα επαρχιακά γραφεία. Ο Σιδηρόδρομος της Γιάλα είναι σημαντικός φορέας εμπορίου μεταξύ της πόλης και σε άλλες περιοχές της νότιας Ταϊλάνδης. Η δευτερογενή βιομηχανία, έχει επίσης κάποια σημασία, δεδομένου ότι η πόλη περιέχει το δημοτικό σφαγείο Μουάνγκ Γιάλα στο δυτικό τμήμα της πόλης κοντά στην όχθη του ποταμού, καθώς και το εργοστάσιο λάστιχων Σααπάν, την Sun Thai Yala Co. Ltd. (εταιρεία επεξεργασίας ξύλων), το εργοστάσιο πάγου Τσαρενπόρν και την εμφιάλωση νερού. Ιστοσελίδα της πόλης (στα Ταϊλανδέζικα) Φωτογραφία του Κεντρικού τζαμιού της Γιάλα
Αλεξάνδρα του Ανόβερου

Η Αλεξάνδρα του Ανόβερου (γερμανικά: Prinzessin Alexandra von Hannover, 20 Ιουλίου 1999 -) είναι η μοναδική κόρη του Ερνέστου Αύγουστου Ε΄ του Ανόβερου και της Καρολίνας του Μονακό.

 Γεννήθηκε στις 20 Ιουλίου 1999 στο Βόκλαμπρουκ της Άνω Αυστρίας. Η βάφτιση της έγινε στις 19 Σεπτεμβρίου 1999. Ονομάσθηκε Αλεξάνδρα Καρλόττα Ουλρίκα Μαριάμ Βιργινία ονόματα που πήρε από τις πέντε νονές της, την θεία της, Αλεξάνδρα του Λάινινγκεν, την ετεροθαλή αδελφή της, Σαρλότ Κασιράγκι, την Ουλρίκα Ουλμσνάϊντερ, την Μάρυαμ Σακς και την Βιρτζίνια Γκαλίκο, επίσης νονοί της ήταν ο Τζορτζ Κόντο και ο Έρικ Μάιερ. Έχει ετεροθαλή αδέλφια από τους προηγούμενους γάμους των γονιών της. Από τον πατέρα της, έχει δυο μεγαλύτερα ετεροθαλή αδέλφια, τον Ερνέστο Αύγουστο και τον Χριστιανό, ενώ από την μητέρα της, έχει δυο μεγαλύτερα ετεροθαλή αδέλφια, τον Αντρέα και τον Πιέρ Κασιράγκι και μια μεγαλύτερη ετεροθαλή αδελφή την Σαρλότ Κασιράγκι. Η Αλεξάνδρα είναι το μόνο από τα τέσσερα παιδιά της Πριγκίπισσας Καρολίνας που φέρει τίτλο. Η Αλεξάνδρα ζει μαζί με την μητέρα της και μεγαλώνει ως μέλος της πριγκιπικής οικογένειας του Μονακό. Η Αλεξάνδρα αγωνίζεται στο πατινάζ και το 2015, εκπροσώπησε το Μονακό σε καλλιτεχνικό πατινάζ στο Ευρωπαϊκό Ολυμπιακό Φεστιβάλ Νέων, που πραγματοποιήθηκε στην Αυστρία. 20 Ιουλίου 1999 - έως σήμερα: Η Βασιλική Υψηλότητα Πριγκίπισσα Αλεξάνδρα του Αννόβερου, Δούκισσα του Μπράουνσβαϊγκ-Λύνεμπουργκ, Πριγκίπισσα της Μεγάλης Βρετανίας και της Ιρλανδίας Official site of the House of Welf (in German)
Ένωση Ποδοσφαιρικών Σωματείων Πέλλας

Η Ένωση Ποδοσφαιρικών Σωματείων Πέλλας (Ε.Π.Σ.Π.) είναι το όργανο διοίκησης του ποδοσφαίρου στο νομό Πέλλας. Εδρεύει στην Έδεσσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

 Ιδρύθηκε επίσημα το 1971 ως «Ένωση Ποδοσφαιρικών Σωματείων Νομού Πέλλας» από 25 σωματεία της περιοχής. Έως τότε, τα σωματεία του νομού αγωνίζονταν στις διοργανώσεις της «Ένωσης Ποδοσφαιρικών Σωματείων Κεντρικής-Δυτικής Μακεδονίας». Τα επίσημα πρωταθλήματα και το κύπελλο της Ε.Π.Σ. Πέλλας ξεκίνησαν την αγωνιστική περίοδο 1972-73. Η δομή του πρωταθλήματος της Ε.Π.Σ. Πέλλας είναι η εξής: Α1 Κατηγορία Α΄ Κατηγορία Β΄ Κατηγορία Στο θεσμό του κυπέλλου συμμετέχουν τα σωματεία της Ε.Π.Σ. Πέλλας. Πανελλήνιο Πρωτάθλημα Μικτών Νέων (1): 1996 Επίσημος ιστότοπος
Άνω Μούλια Ηρακλείου

Τα Άνω Μούλια είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Βρίσκεται νότια της Αγίας Βαρβάρας και είναι κτισμένο αμφιθεατρικά, με πανοραμική θέα προς την πεδιάδα της Μεσαράς. Η απόστασή του από το Ηράκλειο είναι 33 χλμ. Οι κάτοικοι απασχολούνται με την ελαιοκομία και με την καλλιέργεια αμπελιών και σιτηρών. Παράγεται κρασί, σταφίδα και λάδι. Υπάρχει δημοτικό σχολείο και νηπιαγωγείο. Στο χωριό βρίσκονται οι ιεροί ναοί των Αγίων Αποστόλων (σταυροειδής με τρούλο) μέσα στο χωριό που έχει τοιχογραφίες από το 12ο-13ο αι. και τα εξωκλήσια του Αγίου Παντελεήμονα, της Παναγίας, του Αγίου Γεωργίου και του Αγίου Θεόδωρου με κατεστραμμένες τοιχογραφίες όπως επίσης και της Αναλήψεως.

 Κατά το Στέφανο Ξανθουδίδη η ονομασία του χωριού προέρχεται από το ρήμα μύλλω, που σημαίνει στα αρχαία ελληνικά συντρίβω, αλέθω. Η πρώτη αναφορά στα Μούλια γίνεται σε έγγραφο του 1248, όπου αναφέρεται, ως Casale Mulia. Επίσης, το όνομα το βλέπουμε και σε έγγραφο του Δουκικού Αρχείου του Χάνδακα του 1379 με τη σημερινή του μάλιστα ονομασία (Mulia). Στην τουρκική απογραφή του 1671 βρέθηκε να έχει 60 χαράτσια, δηλαδή υπόδουλους που ήταν υποχρεωμένοι να καταβάλλουν κεφαλικό φόρο στους Οθωμανούς. Μάλιστα ήταν στην ηλικία από 12 ετών και άνω και κατέβαλλαν το φόρο για να απαλλάσσονται από τη στράτευση. [1] Το 1583 αναφέρεται από τον Καστροφύλακα με το όνομα Muglia Apano με 119 κατ. (Κ 103). Το 1881 τα Άνω Μούλια ανήκαν στο Δήμο Ζαρού και ονομάζονταν Μούλια, με 78 Χριστιανούς και 98 Μουσουλμάνους κατοίκους. Με την ίδια ονομασία αναφέρονται μέχρι το 1940, οπότε και απέκτησαν τη σημερινή τους ονομασία. Το 1928 έγιναν αγροτικός δήμος και είχαν 295 κατοίκους. Ως οικισμός αναφέρεται επίσημα το 1925 στο ΦΕΚ 27Α - 31/01/1925, με την παλιά του ονομασία από την τουρκοκρατία ως Μούλια, να προσαρτάται στην τότε κοινότητα Πανασσού. Το 1927 με το ΦΕΚ 127Α - 27/06/1927 ορίστηκε έδρα της ομώνυμης νεοϊδρυθείσας κοινότητας και το 1940 διορθώθηκε σε Άνω Μούλια. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Αγίας Βαρβάρας του Δήμου Γόρτυνας και σύμφωνα την απογραφή του 2011 έχει πληθυσμό 375 κατοίκους.Δείτε: Κοινότητα Άνω Μουλίων Το Ηράκλειον και ο νομός του. Ηράκλειο: Νομαρχία Ηρακλείου. 1971. Στοιχεία για το χωριό Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1964 (ΠΛ)
Ανώγειο Καρδίτσας

Το Ανώγειο είναι χωριό και έδρα ομώνυμης τοπικής κοινότητας, της δημοτικής ενότητας και δήμου Σοφάδων, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας. Μέχρι το 1934 ο οικισμός ονομαζόταν Ανώγι.

 Το Ανώγειο είναι πεδινό χωριό στο ανατολικοκεντρικό τμήμα του νομού Καρδίτσας. Βρίσκεται στο νότιο τμήμα του μεγάλου κάμπου του νομού, στις όχθες του Σοφαδίτικου (Σοφαδίτη) ποταμού και ΝΔ. από τους Σοφάδες, σε μέσο σταθμικό υψόμετρο 120. Απέχει περίπου 19 χλμ. ΝΑ. της Καρδίτσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 4,375 χμ² (2011). Ο οικισμός αναγνωρίστηκε το 1883 ως Ανώγι και προσαρτήθηκε στον δήμο Κιερίου του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1934 η ονομασία του οικισμού διορθώθηκε σε Ανώγειο και ορίστηκε έδρα της ομώνυμης κοινότητας. Το 1944 υπήχθη οριστικά στον νομό Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα Ανωγείου και προσαρτήθηκε στον δήμο Σοφάδων. Ο ναός του Αγίου Νικολάου στο κέντρο του οικισμού Η θέση «Δάσος Ανωγείου» με βλάστηση και τρεχούμενα νερά Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr https://www.facebook.com/Anogeio/ https://www.youtube.com/watch?v=v5IMTIUZfgM
Κοιλάδα του Θανάτου (Μπίντγκοστς)

Η Κοιλάδα του Θανάτου (πολωνικά: Dolina Śmierci‎) στο Φόρντον του Μπίντγκοστς στη βόρεια Πολωνία, είναι ένας τόπος μαζικής δολοφονίας των Ναζί που διαπράχθηκε στις αρχές του Β' Παγκοσμίου Πολέμου και ένας μαζικός τάφος 1.200-1.400 Πολωνών και Εβραίων που δολοφονήθηκαν τον Οκτώβριο και τον Νοέμβριο του 1939 από τις ντόπιες γερμανικές Σέλμπστουτζ και Γκεστάπο. Οι δολοφονίες ήταν μέρος του Intelligenzaktion στην Πομερανία, μια ναζιστική δράση που αποσκοπούσε στην εξάλειψη της πολωνικής ιντελιγκέντσια στο Ράιχσγκαου Ντάνζιγκ-Δυτικής Πρωσίας, η οποία περιελάμβανε το πρώην Βοεβοδάτο Πομερανίας («Πολωνικός Διάδρομος»). Ήταν μέρος μιας μεγαλύτερης γενοκτονικής δράσης που πραγματοποιήθηκε σε όλη την γερμανοκρατούμενη Πολωνία, με την ονομασία Επιχείρηση Τάννενμπεργκ.

 Τα θύματα, κυρίως Πολωνοί ιντελιγκέντσια: δάσκαλοι, ιερείς, υπάλληλοι γραφείου, περιλαμβάνονταν στο λεγόμενο Sonderfahndungsbuch Polen (ένας κατάλογος με άτομα που προορίζονταν για εκτέλεση, που φτιάχτηκε από αξιωματούχους του Τρίτου Ράιχ πριν από τον Δεύτερο Παγκόσμιο Πόλεμο) και έναν άλλο κατάλογο που έφτιαξε η Γκεστάπο κατά τη διάρκεια του πολέμου. Οι δράστες προέρχονταν κυρίως από τα νέα τάγματα Σέλμπστουτζ (Selbstschutz) που ονομάστηκαν Volksdeutscher Selbstschutz, έναν παραστρατιωτικό σχηματισμό πολιτικών σκοπευτών αποτελούμενων από άνδρες από τη γερμανική μειονότητα της προπολεμικής Πολωνίας, καθώς και την Einsatzkommando 16 του SS Einsatzgruppen υπό τη διοίκηση του SS-Sturmbannführer Δρ. Ρούντολφ Τρούγκερ. Μεταξύ Σεπτεμβρίου 1939 και Απριλίου 1940, η Σέλμπστουτζ - μαζί με άλλους ναζιστικούς γερμανικούς σχηματισμούς - δολοφόνησε δεκάδες χιλιάδες Πολωνούς στην Πομερανία. Οι καθιερωμένες έρευνες δείχνουν ότι οι Λούντολφ φον Άλβενσλιμπεν και Γιάκουμπ Λούλγκεν ήταν οι κύριοι οργανωτές της μαζικής δολοφονίας. Άλλοι Γερμανοί που εμπλέκονται στο έγκλημα ήταν: οι Sturmbannführer Έριχ Σπάαρμαν, Μέγιερ, Σνουγκ, ο SS-Sturmbannführer Δρ. Ρούντολφ Τρούγκερ, ο SS-Σούστσταφφελ Μπακς και ένας αριθμός Volksdeutsche συμπεριλαμβανομένων των Βίλχελμ Νόιμαν, Χέρμπερτ Μπάιτς, Ότο Έρλιχμαν (Ναζιστής δήμαρχος του Φόρντον) και Βάλτερ Γκάσμαν. Άλλοι ναζιστικοί γερμανικοί τόποι μαζικής δολοφονίας στην περιοχή Μπίντγκοστς είναι τα χωριά Τρίστσιν και Μπορούβνο. Πολυμέσα σχετικά με το θέμα Valley of Death στο Wikimedia Commons Πολυμέσα σχετικά με το θέμα Bydgoszcz during World War II στο Wikimedia Commons Αντιπολωνισμός Εγκλήματα πολέμου στην κατεχόμενη Πολωνία κατά το Β΄ Παγκόσμιο Πόλεμο Γιόχεν Μπούλερ, Κλάους-Μίχαελ Μάλμαν, Γιούργκεν Ματέους: Einsatzgruppen in Polen. Warszawa: Bellona, 2009. (ISBN 978-83-11-11588-0) Γιόχεν Μπούλερ; Κλάους-Μίχαελ Μάλμαν; Γιούργκεν Ματέους (2009), Zbrodnie Wehrmachtu w Polsce. Wrzesień 1939, Wydawnictwo Znak, σελ. 44–45, ISBN 9788324012251, http://www.teologiapolityczna.pl/assets/stories/okladki_ksiazek/zbrodnie_wehrmachtu_w_polsce.pdf, ανακτήθηκε στις 20 Ιανουαρίου 2014
Γιάννης Κουνέλλης

Ο Γιάννης Κουνέλλης (Πειραιάς, 23 Μαρτίου 1936 - Ρώμη, 16 Φεβρουαρίου 2017) ήταν Έλληνας καλλιτέχνης με έδρα δραστηριοτήτων την πόλη της Ρώμης. Ήταν εκπρόσωπος του κινήματος της Arte Povera.

 Γεννήθηκε στον Πειραιά και από 20 ετών ζούσε στη Ρώμη, όπoυ και απεβίωσε στις 16 Φεβρουαρίου 2017. Παρότι ζούσε στο εξωτερικό επισκεπτόταν συχνά την Ελλάδα, συνήθως την Καστέλλα. Απορρίφθηκε από την Ανώτατη Σχολή Καλών Τεχνών στην Αθήνα και έτσι το 1956 εγκαταστάθηκε στη Ρώμη όπου σπούδασε στην Ακαδημία Καλών Τεχνών. Αργότερα ήταν καθηγητής στην Ακαδημία Καλών Τεχνών του Ντίσελντορφ. Ο Κουνέλλης νυμφέφθηκε στην ηλικία των 17 ετών, προκαλώντας έκπληξη στο περιβάλλον του. Ήδη από τις αρχές της δεκαετίας του 1960, ο Γιάννης Κουνέλλης εμφανίστηκε στον χώρο της σύγχρονης τέχνης με ένα ιδιότυπο, πολύ προσωπικό πλαστικό λεξιλόγιο που αρχικά προέβαλε ως κωδικοποιημένη γραφή, υπό τη μορφή γραμμάτων και εξισώσεων, και κατέληξε στη συνέχεια στη δημιουργία εικόνων αποτελούμενων στο πιο πρόσφατο βιομηχανικό-αστικό παρελθόν. Έχει παρουσιάσει πλήθος εκθέσεων, κυρίως στο εξωτερικό, οι οποίες σημειώνουν μεγάλη επιτυχία. Σε συνέντευξή του στον Θανάση Λάλα για το περιοδικό 01, ο Κουνέλλης είχε απαντήσει στην ερώτηση "τι απαντάντε στην ερώτηση 'τι είστε;'" ως εξής:Θεωρώ τον εαυτό μου, όπως εχω ξαναπεί, έναν τυφλό ζωγράφο, ένα βουβό ποιητή, έναν κουφό μουσικό! Ο Κουνέλλης έχει ασκήσει και ασκεί τεράστια επιρροή στη ελληνική και την ευρωπαϊκή ζωγραφική και το όνομά του είναι πλέον ανάμεσα σε αυτά των σημαντικότερων εκπροσώπων των σύγχρονων ρευμάτων στην τέχνη της ζωγραφικής. Το 2005 το Αριστοτέλειο Πανεπιστήμιο Θεσσαλονίκης τίμησε τον παγκοσμίου φήμης καλλιτέχνη και διανοητή με την διάκριση του επίτιμου διδάκτορα στο Τμήμα Αρχιτεκτόνων Μηχανικών της Πολυτεχνικής Σχολής για το σπουδαίο εικαστικό έργο του, τη διεθνή του παρουσία και τη θέση του μεταξύ των σημαντικότερων προσωπικοτήτων του μοντερνισμού . Εφημ. Το Βήμα Λιμναία Οδύσσεια Μία συζήτηση με το ζωγράφο Γιάννη Κουνέλλη (Αρχείο ντοκιμαντέρ της ΕΡΤ) «Γιάννης Κουνέλλης: Ανικανοποίητος στο διηνεκές», αφιέρωμα στον ιστότοπο Lifo.gr, 16 Φεβρουαρίου 2017.
Ντάρεν Γιανγκ

Ο Φρέντρικ Ντάγκλας Ρόζερ (γεν. 2 Νοεμβρίου 1983) είναι Αμερικάνος επαγγελματίας παλαιστής. Αυτή τη περίοδο αγωνίζεται στην εταιρεία πάλης WWE και εμφανίζεται στα ρινγκ με το όνομα "Ντάρεν Γιανγκ".

 Ο Ρόζερ έκανε το ντεμπούτο του στη πάλη, το 2002. Έπειτα εργάστηκε σε διάφορες ανεξάρτητες εταιρείες πάλης. Όσο ήταν εκεί, κατάφερε να κερδίσει ατομικά και ομαδικά πρωταθλήματα. Το 2005 και το 2006 έδωσε κάποιους δοκιμαστικούς αγώνες στο WWE και το 2009 υπέγραψε συμβόλαιο. Ο Γιανγκ μεταφέρθηκε στο εκπαιδευτήριο FCW, όπου και σχημάτισε ομάδα με τον Πέρσι Γουότσον. Τον Φεβρουάριο του 2010, ο Γιανγκ συμμετείχε στη πρώτη σεζόν του NXT, με καθοδηγητή τον εκκεντρικό Σι Εμ Πανκ. Ο Πανκ δεν ήταν πρόθυμος να τον βοηθήσει, όμως αργότερα άλλαξε γνώμη. Μαζί με το γκρουπ του, τη Στρέιτ Ετζ Σοσάιετι προσπάθησε να κάνει τον Γιανγκ να συμμεριστεί την ιδεολογία του, όμως ο τελευταίος αρνήθηκε και άρχισε διαμάχη μεταξύ τους. Στη συνέχεια, ο Γιανγκ αποκλείστηκε από το NXT. Στις αρχές του Ιουνίου του 2010, και μια εβδομάδα μετά το τέλος της σεζόν του NXT, και οι οκτώ διαγωνιζόμενοι παλαιστές, με επικεφαλής τους, τον νικητή Γουέιντ Μπάρετ, εμφανίστηκαν στο ρινγκ του Raw και διέλυσαν τα πάντα. Τις επόμενες εβδομάδες, αποκαλύφθηκε πως είχαν γίνει ομάδα, με το όνομα "Νέξους". Η ομάδα έκανε επιθέσεις σε παλαιστές, υπεύθυνους και στον ιδιοκτήτη Βινς Μακμάν. Στη συνέχεια, άρχισαν κόντρα με τον Τζον Σίνα και αναμείχθηκαν σε αγώνες του. Στο SummerSlam, η ομάδα που σχημάτισε ο Σίνα, νίκησε τη Νέξους. Παρόλα αυτά, η ομάδα συνέχισε να υπάρχει. Την επόμενη μέρα σε επεισόδιο του WWE Raw, ο Γιανγκ έχασε σε έναν αγώνα ενάντια στον Τζον Σίνα και εκδιώχθηκε από την ομάδα. Αφού αναλώθηκε στη πέμπτη σεζόν του NXT το 2011, ο Γιανγκ δημιούργησε ομάδα με τον Τάιτους Ο' Νιλ με τον όνομα "Πράιμ Τάιμ Πλέιερς" στις αρχές του 2012. Σύντομα, άρχισαν κόντρα με τους αδερφούς Ούσο, νικώντας τους. Η ομάδα μεταφέρθηκε στο WWE SmackDown, όπου και νικούσαν σε αρκετούς αγώνες. Τον Ιούνιο του 2012 στο No way out, οι Γιανγκ & Ο' Νιλ νίκησαν τρεις ομάδες και έγιναν οι πρώτοι διεκδικητές του Ομαδικού Πρωταθλήματος WWE. Επίσης, την ίδια μέρα, ο Άμπραχαμ Ουάσινγκτον έγινε μάνατζερ τους. Στη συνέχεια, ο μάνατζερ τους απολύθηκε και εκείνοι έχασαν σε αγώνα τίτλου, ενάντια στους πρωταθλητές Κόφι Κίνγκστον & Αρ Τρουθ. Με την είσοδο του 2013, η ομάδα συνέχισε να υπάρχει, έχοντας πτωτική πορεία. Darren Young Gut Check (Fireman's carry double knee gutbuster) – 2011–present Heat Wave (Full nelson λαβή και μετά flapjack) – 2010–2011Fred Sampson Bonecrusher (Running powerslam) Corner clothesline Discus forearm smash Elbow drop Enzuigiri Leg drop Belly to back Bridging German Neckbreaker Snap scoop powerslam Tilt-a-whirl backbreaker Προφίλ στο OWoW.com
Βάτσλαβ Χάβελ

Ο Βάτσλαβ Χάβελ (Václav Havel, Πράγα, 5 Οκτωβρίου 1936 – 18 Δεκεμβρίου 2011) ήταν Τσέχος πολιτικός, συγγραφέας, αντικομμουνιστής και δραματουργός. Υπήρξε ο τελευταίος πρόεδρος της Τσεχοσλοβακίας και πρώτος Πρόεδρος της Τσεχίας, από τις 2 Φεβρουαρίου 1993 ως τις 2 Φεβρουαρίου 2003. Διαδραμάτισε σημαντικό ρόλο στη λεγόμενη "Άνοιξη της Πράγας" του 1968 και τη "Βελούδινη επανάσταση" του 1989 (ως αρχηγός του λεγόμενου Πολιτικού Φόρουμ.) Η αντεπαναστατική εκείνη κίνηση σήμανε την ανατροπή δηλαδή του Σοσιαλισμού στην Τσεχοσλοβακία.

 Ο Χάβελ έγραψε θεατρικά έργα, τα οποία απαγορεύτηκαν στη χώρα του μετά το 1968. Το θεατρικό του έργο Memorandum (Το υπόμνημα) μεταφράστηκε στα ελληνικά από τον Φώντα Κονδύλη (εκδ. «Δωδώνη») και τον Κανέλλο Αποστόλου (εκδ. «Ύψιλον», 2009). Václav Havel Επίσημη ιστοσελίδα αρχείο του Βάτσλαβ Χάβελ από το The New York Review of Books "Havel at Columbia: Bibliography: Human Rights Archive Φεστιβάλ Χάβελ Αρχειοθετήθηκε 2015-01-08 στο Wayback Machine. The Committee for the Defence of the Unjustly Persecuted (VONS) (ιστότοπος για την ιστορία του VONS) Václav Havel στην Εγκυκλοπαίδεια της Λογοτεχνίας
Καλλίας Β´

Ο Καλλίας Β´ ή Καλλίας του Ιππόνικου ή Κάλλιος (5ος αιώνας π.Χ.) ήταν αρχαίος Έλληνας πολιτικός, διπλωμάτης και στρατιωτικός, και καταγόταν από μια ιδιαίτερα επιφανή οικογένεια της αρχαίας Αθήνας. Είναι κυρίως γνωστός για τις σημαντικές διπλωματικές συμφωνίες που σύναψε με την Περσική αυτοκρατορία, καθώς και με τις διάφορες ελληνικές πόλεις-κράτη οι οποίες βρίσκονταν σε αντιπαλότητα με την Αθήνα, υπήρξε όμως και ένας από τους επώνυμους άρχοντες των Αθηνών, καθώς και 3 φορές ολυμπιονίκης στο τέθριππο.

 Ο Καλλίας ήταν γόνος εύπορης και διάσημης Αθηναϊκής οικογένειας, και ο ίδιος ήταν ένας από τους πλουσιότερους πολίτες της Αθήνας μέσω των κερδών που του απέφερε το δουλεμπόριο και η προμήθεια σκλάβων προς τα λατομεία αργύρου του Λαυρίου.Η σύζυγος του Ελπινίκη ήταν η κόρη του διάσημου Αθηναίου στρατηγού Μιλτιάδη, και αδερφός της ήταν ο επίσης διακεκριμένος πολιτικός Κίμωνας. Η οικογένεια του Καλλία επίσης κατείχε τον τιμητικό τίτλο των δαδούχων στα Ελευσίνια μυστήρια. Ο παππούς του Καλλίας Α´ και ο εγγονός του Καλλίας Γ´, ήταν επίσης επιφανείς πολίτες της αρχαίας Αθήνας, αν και ο τελευταίος μνημονεύεται αρνητικά μια και φέρεται να κατασπατάλησε την οικογενειακή περιουσία των προγόνων του. Ένας από τους εξαδέρφους του ήταν ο πολιτικός Αριστείδης, από την πλευρά του πατέρα του.Κατά τους Ελληνοπερσικούς πολέμους πολέμησε στη μάχη του Μαραθώνα το 490 π.Χ., όπου και συμμετείχε και ο γιος του, Ιππόνικος Β´, ως στρατιωτικός διοικητής. Στην Αθήνα υπήρξε υποστηρικτής του Περικλή, και ο ίδιος ανέλαβε τον ρόλο του διπλωμάτη και πρεσβευτή της πόλεως των Αθηνών και της Δηλιακής συμμαχίας. Κατά το 461 π.Χ. ταξίδεψε ως πρεσβευτής στην Περσική αυτοκρατορία για διαπραγματεύσεις με τον Αρταξέρξη Α´. Σύντομα μετά τον θάνατο του Κίμωνα κατά το 450 π.Χ., ξαναπήγε στα Σούσα για να συνάψει ειρηνευτική συμφωνία με τον Αρταξέρξη Α´, η οποία έγινε έπειτα γνωστή ώς η Ειρήνη του Καλλία. Η συμφωνία αυτή τερμάτισε τους Ελληνοπερσικούς πολέμους και απάλλαξε τις ελληνικές πόλεις-κράτη της Ιωνίας από τις Περσικές επιδρομές.Είναι πιθανό πως ο Καλλίας ήταν επίσης υπεύθυνος και για τις ειρηνευτικές συμφωνίες με το Ρήγιο και τους Λεοντίνους, ελληνικές αποικίες στην Καλαβρία και Σικελία αντίστοιχα, καθώς και πως συμμετείχε ενεργά και στην ειρηνευτική συμφωνία με την Σπάρτη γνωστή ως Τριακονταετείς Σπονδές. Υπήρξε ολυμπιονίκης 3 φορές στο άθλημα του τέθριππου (αρματοδρομίες) στους 70ους (500 π.Χ.), 71ους (496 π.Χ.), και 72ους (492 π.Χ.) ολυμπιακούς αγώνες της αρχαιότητας, καθώς και υπήρξε νικητής στο ίδιο αγώνισμα και στους Ίσθμιους, Νέμεους και Πύθιους αγώνες. Είναι άγνωστο το πως εξελίχτηκαν τα τελευταία χρόνια της ζωής του Καλλία, με τα στοιχεία που διασώζονται να είναι εξαιρετικά ελάχιστα. Υπάρχουν κάποιες αναφορές πως οι Αθηναίοι τίμησαν τον Καλλία με την ανέγερση ενός βωμού προς τιμήν του. Αναφέρεται επίσης πως ο Καλλίας κατηγορήθηκε για δωροληψία κατά το αττικό δίκαιο για την αποδοχή δώρων από τον Αρταξέρξη και τιμωρήθηκε με πρόστιμο 50 ταλάντων.
Ποδοσφαιρικά βραβεία ΠΣΑΠ

Τα ποδοσφαιρικά βραβεία ΠΣΑΠ είναι ετήσια βραβεία που απονέμει ο Πανελλήνιος Σύνδεσμος Αμειβομένων Ποδοσφαιριστών (ΠΣΑΠ), στους κορυφαίους της χρονιάς, έπειτα από ψηφοφορία των μελών του. Τα βραβεία απονέμονται σε ειδική τελετή που αποκαλείται «γιορτή του ποδοσφαιριστή» και στην οποία δίνεται επίσημος χαρακτήρας με τη συμμετοχή προσωπικοτήτων από όλους τους χώρους.

 Τα βραβεία χωρίζονται σε δύο κατηγορίες, στα κύρια και στα ειδικά βραβεία. Στα κύρια βραβεία περιλαμβάνονται οι κατηγορίες: Βραβείο καλύτερου Έλληνα ποδοσφαιριστή του ελληνικού πρωταθλήματος Βραβείο καλύτερου ξένου ποδοσφαιριστή του ελληνικού πρωταθλήματος Βραβείο καλύτερου προπονητή του ελληνικού πρωταθλήματος Βραβείο καλύτερου τερματοφύλακα του ελληνικού πρωταθλήματος Βραβείο καλύτερου νέου ποδοσφαιριστή του ελληνικού πρωταθλήματος Βραβείο πολυτιμότερου ποδοσφαιριστή του πρωταθλήματος της Β΄κατηγορίας Βραβείο πολυτιμότερου ποδοσφαιριστή του πρωταθλήματος της Γ΄κατηγορίας Βραβείο καλύτερου διαιτητήΣτα ειδικά βραβεία περιλαμβάνονται οι κατηγορίες: Βραβεία πρώτων σκόρερ Α, Β και Γ Εθνικής κατηγορίας Βραβείο του ευ αγωνίζεσθαι σε ομάδα ή ποδοσφαιριστή. Ποδοσφαιρικά βραβεία της Σούπερ Λίγκας Επίσημη ιστοσελίδα
Δραγγιανή

Η Δραγγιανή ή Ζαραγγιανή, (επίσης αναφερόμενη στα αρχαία περσικά ως Zranka) ήταν ιστορική περιοχή και διοικητική περιφέρεια της Αυτοκρατορίας των Αχαιμενιδών. Η περιοχή περιλαμβάνει εδάφη γύρω από τη λίμνη Hamun, υγροτόπους στη λεκάνη Sistan στα Ιρανό-Αφγανό-Πακιστανικά σύνορα, και της κυριότερης λεκάνης απορροής του ποταμού Χέλμαντ, στην περιοχή που σήμερα είναι το νοτιοδυτικό Αφγανιστάν και το "Nok Kondi" ("απότομο σημείο") του δυτικού Πακιστάν.

 Στην αρχαία εποχή η Δραγγιανή κατοικούνταν από μια ιρανική φυλή την οποία οι αρχαίοι έλληνες της ελληνιστικής περιόδου αποκαλούσαν Σαραγγιανούς ή Δραγγιανούς. Η Δραγγιανή αργότερα υποτάχθηκε πιθανόν από έναν άλλον ιρανικό λαό, τους Μήδους, και αργότερα σίγουρα από την επεκτεινόμενη Περσική Αυτοκρατορία του Κύρου του Μέγα (522-486 π.Χ.) . Σύμφωνα με τον Ηρόδοτο οι Δραγγιανοί (στο κείμενο Σαράγγαι) υπάχθηκαν στην ίδια περιφέρεια με τους Ούτιους, Θαμαναίους, Μύκιους και αυτούς που είχαν εξοριστεί στον Περσικό Κόλπο. Η πρωτεύουσα της Δραγγιανής που ονομαζόταν Zarin ή Zranka (όπως και η Επαρχία), ταυτίζεται κατά πάσα πιθανότητα με τον αρχαιολογικό χώρο της εποχής ων Αχαιμενιδών Dahan-e Gholaman, νοτιοανατολικά του Ζαμπόλ στο Ιράν. Άλλο μεγάλο κέντρο ήταν η πόλη Αλεξάνδρεια η Προφθασία, που πιθανόν βρισκόταν στο σημερινό Φαράχ στο Αφγανιστάν. Κατά περίπτωση η Δραγγιανή διοικούταν από τον ίδιο Σατράπη με την γειτονική Αραχωσία. Το 330-329 π.Χ. η περιοχή κατακτήθηκε από τον Μέγα Αλέξανδρο. Η Δραγγιανή συνέχισε να αποτελεί διοικητική περιφέρεια υπό τον Αλέξανδρο και τους διαδόχους του. Μετά το θάνατο του Αλεξάνδρου το 323 π.Χ., κυβερνήθηκε από τον Στασάνωρα από τους Σόλους της Κύπρου, και αργότερα, το 321 π.Χ. παραχωρήθηκε σε έναν άλλον Κύπριο, τον Στάσανδρο. Μέχρι το τέλος του 4ου αιώνα π.Χ. η Δραγγιανή ήταν μέρος της Αυτοκρατορίας των Σελευκιδών, αλλά στο δεύτερο μισό του 3ου αιώνα π.Χ. προσαρτήθηκε, τουλάχιστον προσωρινά, από τον Ευθύδημος Α΄ του βασιλείου της Βακτριανής. Φαίνεται ότι το 206-205 π.Χ. ο Αντίοχος Γ΄ ο Μέγας (222-187 π.Χ.) ανακατέλαβε τη Δραγγιανή από τους Σελευκίδες, κατά την Ανάβασή του. Κατά την περίοδο της παρακμής της εξουσίας των Σελευκιδών η ιστορία της Δραγγιανής δεν είναι ξεκάθαρη, αλλά μέχρι τα μέσα του 2ου αιώνα π.Χ. η περιοχή είχε κατακτηθεί από την επεκτεινόμενη Παρθική Αυτοκρατορία των Αρσακιδών.
Ακαδημία Επιστημών του Ιράν

Η Ακαδημία Επιστημών της Ισλαμικής Δημοκρατίας του Ιράν (περσ. فرهنگستان علوم جمهوری اسلامی ایران) ιδρύθηκε το 1988. Είναι η μία από τις 4 ακαδημίες του Ιράν, με τις άλλες τρεις να είναι η Ιρανική Ακαδημία Ιατρικών Επιστημών, η Ιρανική Ακαδημία Τεχνών και η Ακαδημία Περσικής Γλώσσας και Φιλολογίας. Η έδρα της Ακαδημίας Επιστημών του Ιράν βρίσκεται στην πρωτεύουσα της χώρας Τεχεράνη.

 Η Ακαδημία Επιστημών έχει 6 επιστημονικά τμήματα, τα ακόλουθα: Τμήμα Γεωργικών Επιστημών Τμήμα Βασικών Επιστημών Τμήμα Μηχανικών Επιστημών Τμήμα Επιστημών του ανθρώπου Τμήμα Ισλαμικών Σπουδών Τμήμα ΚτηνιατρικήςΗ ακαδημία έχει ως διευθυντή τιμητικά ex officio τον εκάστοτε Πρόεδρο της χώρας. Διοικείται ωστόσο από τον πρόεδρο της Ακαδημίας, που σήμερα είναι ο καθηγητής φιλοσοφίας Ρεζά Νταβαρί Αρντακανί, ένα επιστημονικό συμβούλιο και τον γραμματέα της Ακαδημίας. Στους διακηρυγμένους σκοπούς της Ακαδημία Επιστημών του Ιράν συγκαταλέγονται η επίτευξη επιστημονικής και πολιτιστικής ανεξαρτησίας της χώρας, η προαγωγή της επιστήμης και της τεχνολογίας, η ενθάρρυνση του ερευνητικού πνεύματος, η πρόσβαση στις τελευταίες επιστημονικές ανακαλύψεις και καινοτομίες, και η επιστροφή στο Ιράν, ενθάρρυνση και στήριξη εξεχόντων ερευνητών και ακαδημαϊκών. Προκειμένου να εκπληρώσει αυτούς τους στόχους, η Ακαδημία έχει διάφορες δραστηριότητες, όπως την επισκόπηση και την ανάλυση της καταστάσεως της επιστήμης, της τεχνολογίας, της εκπαιδεύσεως και της έρευνας σε εθνική κλίμακα, μελέτες των εμπειριών άλλων χωρών επί της αναπτύξεως της επιστήμης-τεχνολογίας και των εφαρμογών τους σε σχέση με τις υπάρχουσες εγκαταστάσεις και δυναμικό της χώρας. Υποστηρίζει επίσης υλικώς και διανοητικώς τους επιστήμονες στη δημιουργία επιστημονικού έργου. Η Ακαδημία Επιστημών του Ιράν έχει τρεις κατηγορίες μελών: τους εταίρους (τακτικά μέλη), τα συνδεδεμένα και τα επίτιμα μέλη. Τα μέλη και των τριών κατηγοριών εκλέγονται με μυστική ψήφο και χρειάζονται την απόλυτη πλειοψηφία προκειμένου να εκλεγούν. Το 1990 το Ανώτατο Πολιτιστικό Επαναστατικό Συμβούλιο επέλεξε τους πρώτους 15 εταίρους της Ακαδημίας Επιστημών. Υπάρχουν συγκεκριμένα κριτήρια, τα οποία πρέπει να ικανοποιεί το μέλος της κάθε κατηγορίας, για παράδειγμα οι εταίροι πρέπει να είναι καθηγητές πρώτης βαθμίδας σε Α.Ε.Ι. με εξέχουσες δημοσιεύσεις, και να έχουν την ιρανική υπηκοότητα. Σήμερα (Νοέμβριος 2020) η Ακαδημία Επιστημών του Ιράν έχει 101 εταίρους (τακτικά μέλη), 47 συνδεδεμένα μέλη και 5 επίτιμα μέλη. Επίσημος ιστότοπος
Citroën Type B2

Το Citroën Type Β2 ήταν ένα μεσαίο αυτοκίνητο που παρήχθη από τη γαλλική αυτοκινητοβιομηχανία Citroën, από τον Μάιο του 1921 έως τον Ιούλιο του 1926, αφού είχαν κατασκευαστεί 89.841 αντίτυπα. Αντικατέστησε το Citroën Type A (παραγωγή: Μάιος 1919 - Δεκέμβριος 1921), το οποίο ήταν το πρώτο μοντέλο της εταιρείας από την ίδρυσή της τον Μάρτιο του 1919, από τον μηχανολόγο Αντρέ Σιτροέν (André Citroën).

 Η παραγωγή του Type Β2 ξεκίνησε τον Μάιο του 1921 και το μοντέλο έφτασε στην αγορά μέσα στον Ιούνιο. Έφερε τον πιο ισχυρό κινητήρα του προκατόχου Type A και συγκεκριμένα τον 4-κύλινδρο των 1.452 cm³, ισχύος 20 hp στις 2.100 στροφές το λεπτό, ενώ ειδικά στην ισχυρότερη έκδοση Type Β2 Sport απέδιδε ισχύ 22 hp, επίσης στις 2.100 στροφές το λεπτό. Η τελική ταχύτητα ήταν 70 - 72 km/h, ανάλογα με την έκδοση, νούμερα πολύ καλά για τα στάνταρ της τότε εποχής. Ο κινητήρας του συνδυαζόταν με ένα 3-τάχυτο μηχανικό κιβώτιο, αν και με τα τότε στάνταρ ήταν σχετικά προηγμένο, καθώς την τότε εποχή πολλά αυτοκίνητα είχαν ακόμα κιβώτια με μόλις 2 ταχύτητες. Σύντομα, το μοντέλο κέρδισε ιδιαίτερα θετική φήμη για την στιβαρότητά του, όπως και για την οικονομία καυσίμων που προσέφερε, καθώς πετύχαινε κατανάλωση μόλις 8 λίτρα βενζίνης ανά 100 χιλιόμετρα. Στο αποκορύφωμα της παραγωγής του, το 1925, έφτασε να διατίθεται σε 25 διαφορετικές εκδοχές αμαξώματος. Κατασκευαζόταν στο ιστορικό εργοστάσιο της Citroën στο Quai de Javel, στο 15-ο διαμέρισμα του Παρισιού (μεταγενέστερα μετονομάστηκε σε Quai André-Citroën) με ρυθμό παραγωγής που έφτασε τα 200 αυτοκίνητα την ημέρα το έτος 1925. Συνέχισε έτσι την επαναστατική καινοτομία στον τρόπο παραγωγής των αυτοκινήτων, που είναι γνωστή ως μαζική παραγωγή και που είχε εισάγει η Citroën για πρώτη φορά στην Ευρώπη με το εναρκτήριο μοντέλο της, το Citroën Type A του 1919 - 1921, που είχε φτάσει μέγιστο ρυθμό παραγωγής 100 αυτοκίνητα την ημέρα το έτος 1920. Σε παγκόσμια κλίμακα, η καινοτομία αυτή είχε ξεκινήσει στις ΗΠΑ από την Ford, με το εξαιρετικά δημοφιλές μοντέλο Ford Model T το 1908. Σημειωτέον ότι ο Αντρέ Σιτροέν είχε προσωπικά μελετήσει τη διαδικασία της αλυσίδας κατασκευής, σε σχετικό ταξίδι στο Ντιτρόιτ το 1912 και κατασκεύαζε τα μοντέλα του στο πρότυπο της παραγωγής του Ford Model T με γραμμή συναρμολόγησης. Αν και η παραγωγή του Citroën Type Β2 τελικώς έληξε τον Ιούλιο του 1926, ωστόσο είχε ήδη αντικατασταθεί από το Citroën Type B10 το 1924 και το Citroën Type B12 το 1925. Το ακόμα πιο εξελιγμένο Type B14 μάλιστα έφτασε ρυθμό παραγωγής τα 400 οχήματα την ημέρα το έτος 1928, που ήταν το ένα τρίτο της συνολικής γαλλικής παραγωγής αυτοκινήτων κατά την τότε εποχή. John Reynoolds, «André Citroën: The man and the motor car». Sutton Publishing, Gloucestershire, UK. 1996. ISBN 0-905778-32-4. Jacques Wolgensinger, «André Citroën», Lupetti, ISBN 88-85838-69-3. J.P. Foucault, «Le 90 ans de Citroën», Éditions Michel Lafon, ISBN 978-2-7499-1088-8. AA.VV. «Citroën 1919-2006 - La storia e i modelli», Editoriale Domus. Daniel Puiboube, «Un siècle d’automobile en France», Sélection du reader’s digest, 2000. Αφιέρωμα στα Citroën Type Β2 και Type Β10 από το Citroënët (στα αγγλικά)
Στο ντιβάνι

To βιβλίο Στο ντιβάνι (αγγλικά: Lying on the Couch), 1996, αποτελεί το δεύτερο μυθιστόρημα του Αμερικανού ψυχιάτρου, ψυχοθεραπευτή και συγγραφέα Ίρβιν Γιάλομ. Με τον πρωτότυπο τίτλο του βιβλίου, ο Γιάλομ κάνει ένα λογοπαίγνιο με τρείς σημασίες, οι οποίες όμως δεν μεταφέρονται στον μεταφρασμένο στα ελληνικά τίτλο. Με την αγγλική λέξη lying, δηλώνει πρώτον τον καθήμενο ασθενή στην πολυθρόνα ή το ντιβάνι του ψυχοθεραπευτή. Δεύτερον, δηλώνει την ερωτική συνεύρεση μεταξύ ασθενή και ψυχοθεραπευτή, ενώ τρίτον αναφέρεται στα τυχόν ψεύδη των ασθενών κατά την διαδικασία της ψυχοθεραπείας. Το μυθιστόρημα αφορά τα είδη της αμερικανικής ψυχοθεραπείας του 20ου αιώνα.

 Ο Γιάλομ, στο μυθιστόρημά του επιδιώκει - μέσω μίας σειράς διάφορων ιστοριών και ασθενών που ενίοτε συνδέονται μεταξύ τους - να αναδείξει μέσω του ψυχοθεραπευτή πρωταγωνιστή του Έρνεστ Λας, ότι μπορούν να επιτευχθούν αληθινές ανθρώπινες επαφές ανάμεσα σε θεραπευτή και θεραπευόμενο. Στον αντίποδα, ο συμπρωταγωνιστής του βιβλίου, Μάρσαλ Στράιντερ, ο συντηρητικός επόπτης του Έρνεστ, τον καθοδηγεί προς μία πιο αποστασιοποιημένη και επαγγελματική σχέση των ανθρώπων κατά την διάρκεια της ψυχοθεραπείας. Άλλωστε, ο ίδιος ο Γιάλομ ανήκει στην υπαρξιακή σχολή ψυχοθεραπείας, η οποία πιστεύει πως η διαφάνεια του θεραπευτή μπορεί να φέρει θετικά αποτελέσματα στον θεραπευόμενο. Ο Έρνεστ, ξεκινώντας κρυφά από τον επόπτη του την διαδικασία του χτισίματος μίας αυθεντικής σχέσης με τους θεραπευόμενους, μία σχέση δηλαδή αμοιβαίας ειλικρίνειας που στηρίζεται όχι μόνο σε χρηματική αμοιβή, αλλά στην ενσυναίσθηση, βρίσκει τον εαυτό του αντιμέτωπο με μία δύσκολη ασθενή. Έτσι, σε όλη την έκταση του μυθιστορήματος ξετυλίγεται μία συναισθηματική περιπέτεια, αναδεικνύοντας με πολύ ζωντανό τρόπο το τι συμβαίνει πραγματικά όχι μόνο κατά την διάρκεια της ψυχοθεραπείας, αλλά επίσης τι συμβαίνει στην καθημερινή ζωή και στην σκέψη τόσο των θεραπευτών όσο και των ασθενών. Τέλος, αναδεικνύεται η ζωή στην Αμερική κατά τον 20ο αιώνα, μέσω των αντιθέσεων μεταξύ χρήματος και πολυτέλειας από την μία, αλλά μοναχικότητα και προσφυγή σε ψυχοθεραπευτές από την άλλη.
Βαλκανικοί αγώνες καλαθοσφαίρισης ανδρών 1959

Οι 1οι Βαλκανικοί Αγώνες καλαθοσφαίρισης διεξήχθησαν από τις 12-16 Αυγούστου 1959 στο Βουκουρέστι, Ρουμανίας. Μετείχαν τέσσερις χώρες και νικήτρια αναδείχθηκε η Βουλγαρία. Εκτός συναγωνισμού οι διοργανωτές Ρουμάνοι συμμετείχαν και με την Εθνική ομάδα εφήβων, με τα αποτελέσματα της να μην υπολογίζονται στην επίσημη κατάταξη.

 12.08 Ρουμανία-Ρουμανία νέοι 80-36 (42-14) 12.08 Γιουγκοσλαβία-Αλβανία 88-31 (48-11) 13.08 Ρουμανία-Αλβανία 98-23 (49-11) 13.08 Βουλγαρία-Ρουμανία νέοι 84-65 (47-30) 14.08 Βουλγαρία-Αλβανία 84-48 (45-18) 14.08 Γιουγκοσλαβία-Ρουμανία 85-78 (45-37) 15.08 Ρουμανία νέοι-Αλβανία 71-31 (38-17) 15.08 Βουλγαρία-Γιουγκοσλαβία 64-56 (32-19) 16.08 Γιουγκοσλαβία-Ρουμανία νέοι 83-41 (35-16) 16.08 Ρουμανία-Βουλγαρία 68-65 (31-36) Βουλγαρία (coach Nikola Kolev) Mirchev, Neichev, Savov, Popov, Pencev, Djondjorov, Raşkov, Gyaurov, Stoianov, Kolarov, Tsvetkov, Atanasov. Γιουγκοσλαβία (coach Aleksandar Nikolić) Kandus, Dragojlović, Nikolić, Troskot, B. Radović, Minja, Kristančič, Gjergja, R. Radović, Gordić, Jelnikar, Đurić. Ρουμανία (coach Constantin Herold) Nedef, Niculescu, Nováček, Naghy, C. Popescu, Nedelea, Nosievici, Hoffman, Dinescu, Vizi, Caragheorghe, Popa. Ρουμανία (Ρουμανία νέοι) (coach V. Popescu) Gr. Costescu, Balint, Frantz, Zereleş, Cordier, Păun, Toth, Mittelman, Tursugian, Giurgiu, Predulea, Răduţ, Dundescu. Αλβανία (Προπονητής Naim Pilku) Meka, Kona, Qirici, Përmeti, Hercek, Lleshi, Muzarku, Llalla, Murzaku, Greva. Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5 [1] [2] [3] Αρχειοθετήθηκε 2019-11-14 στο Wayback Machine. [4] Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. Košarkaška enciklopedija 1946-2000 : muške reprezentacije (2001) (ISBN 978-86-82989-03-5)
Microsoft WinHelp

Το Microsoft WinHelp ήταν μια μορφή για αρχεία online βοήθειας βασισμένη στη μορφή εμπλουτισμένου κειμένου (RTF) που μπορεί να προβληθεί από το πρόγραμμα winhelp.exe ή winhlp32.exe. Παρέμεινε μια δημοφιλή φόρμα βοήθειας από τα Windows 3.0 μέχρι τα Windows XP. Η Microsoft αφαίρεσε το WinHelp στα Windows Vista για να αποθαρρύνει τους δημιουργούς λογισμικού από τη χρήση της απαρχαιωμένης μορφής και την ενθάρρυνση της χρήσης νεότερων μορφών βοήθειας.

 Το Microsoft WinHelp εμφανίστηκε αρχικά στα Windows 3.0 ως WinHelp 1.0 το 1990. Αργότερα, το 1995, ήταν προεγκατεστημένο με τα Windows 95 και Windows NT ως WinHelp 4.0. Το 2006, η Microsoft απέσυρε το WinHelp ως υποστηριζόμενη πλατφόρμα. Τα αρχεία WinHelp τρέχουν σε 16-bit και 32-bit, τα οποία τα Windows Vista μεταχειρίζονται με διαφορετικό τρόπο: Ανοίγοντας ένα 32-bit αρχείο .hlp, τα Windows προειδοποιούν τον χρήστη ότι η μορφή δεν υποστηρίζεται πλέον. Ένα downloadable πρόγραμμα για προεπισκόπηση 32-bit αρχείων .hlp είναι διαθέσιμο. Όσο για τα αρχεία 16-bit, μπορούν να ανοίξουν στα Windows Vista χωρίς το downloadable πρόγραμμα. Στις 14 Οκτωβρίου του 2009, η Microsoft ανακοίνωσε τη λήψη του winhlp32.exe για τα Windows 7 στο Microsoft Download Center. Τα αρχεία πηγαίου κώδικα που απαιτούνται για την κατάρτιση ενός αρχείου .hlp αποτελούνται από ένα ή περισσότερα έγγραφα με την επέκταση .rtf και ένα αρχείο βοήθειας του έργου με την επέκταση .hpj, μαζί με τυχόν αρχεία εικόνας (.bmp, .wmf ή .shg) που χρησιμοποιούνται μέσα στο αρχείο βοήθειας. Ένας προαιρετικός πίνακας περιεχομένων αρχείου μπορεί επίσης να δημιουργηθεί η επέκταση .cnt για χρήση με το αρχείο .hlp. Εντός των αρχείων .rtf, τα θέματα χωρίζονται από αλλαγές σελίδας. Κάθε θέμα έχει μια σειρά από υποσημειώσεις που περιέχουν πληροφορίες για το αρχείο. Αυτές είναι: Η υποσημείωση # περιέχει το θέμα ID το οποίο χρησιμοποιείται για τη δημιουργία συνδέσμων με αυτό το θέμα. Η υποσημείωση $ περιέχει το όνομα του θέματος όπως εμφανίζεται στον πίνακα περιεχομένων, ευρετήριο και άλλες τοποθεσίες. Η υποσημείωση K περιέχει λέξεις-κλειδιά για το ευρετήριο. Η υποσημείωση A περιέχει λέξεις-κλειδιά Δείτε Επίσης. Η υποσημείωση * περιέχει επιπλέον ετικέτες. Η υποσημείωση + περιέχει πληροφορίες περιήγησης. Η υποσημείωση ! περιέχει μακροεντολές θέματος καταχώρησης.Η μόνη απαιτητική υποσημείωση είναι το #, με τα άλλα να είναι προαιρετικά. Το κείμενο περιέχει περιορισμένη μορφοποίηση, όπως έντονο, λοξό ή χρωματιστό κείμενο. help-info.de - Ιστότοπος που παρέχει πληροφορίες γύρω από το Online Help, παραδείγματα, κλπ.